7.pielikums

iepirkuma “Siguldas novada pašvaldības ārējo elektrotīklu,

ielu un laukumu apgaismojuma darbības nodrošināšana”,

ID Nr. **SNP 2018/­­­­­­­­­15/AK**

nolikumam

**LĪGUMS** Nr.\_\_\_\_\_\_\_\_\_\_\_

Siguldā 2018.gada \_\_. \_\_\_\_\_\_\_\_\_\_\_

**Siguldas novada pašvaldība,** reģistrācijas Nr. 90000048152, reģistrācijas Nr.90000048152, juridiskā adrese: Pils iela 16, Sigulda, Siguldas novads, LV-2150, tās izpilddirektores Jeļenas Zarandijas personā, kura rīkojas saskaņā ar 2017.gada 10.augusta Siguldas novada pašvaldības domes saistošajiem noteikumiem Nr.20 „Siguldas novada pašvaldības nolikums” (protokols Nr.14, §1), turpmāk tekstā sauktsPASŪTĪTĀJS, no vienas puses, un

<*Izpildītāja nosaukums*>, reģistrācijas Nr. <*reģistrācijas numurs*> tā <*pilnvarotās personas amats, vārds, uzvārds*> personā, kura rīkojas saskaņā ar <*pilnvarojošā dokumenta nosaukums*>, turpmāk līguma tekstā saukts IZPILDĪTĀJS, no otras puses, abi kopā un katrs atsevišķi turpmāk līguma tekstā saukti par Līdzējiem, pamatojoties uz Siguldas novada pašvaldības rīkoto atklāto konkursu „Siguldas novada pašvaldības ārējo elektrotīklu, ielu un laukumu apgaismojuma darbības nodrošināšana”Id. Nr. SNP 2018/15/AK, turpmāk līguma tekstā saukts Konkurss,rezultātiem un *<Izpildītāja nosaukums>* iesniegto piedāvājumu, noslēdz šādu līgumu, turpmāk tekstā Līgums:

1. **LĪGUMA PRIEKŠMETS**
   1. IZPILDĪTĀJS veic Siguldas novada pašvaldības ārējo elektrotīklu, ielu un laukumu apgaismojuma darbības nodrošināšanu, saskaņā ar Konkursa rezultātiem, iesniegto piedāvājumu Konkursā, Darba uzdevumu (pielikums Nr.1), finanšu piedāvājumu (pielikums Nr.2), un tehnisko piedāvājumu (pielikums Nr.3), turpmāk tekstā – Pakalpojums.
   2. IZPILDĪTĀJS Pakalpojumu veic ar savu darbaspēku, darba rīkiem, ierīcēm un ar materiāliem, kuru vērtība ir ierēķināta Līguma summā.
   3. IZPILDĪTĀJS Pakalpojumu uzsāk 2018.gada \_\_\_\_\_\_\_\_\_\_\_\_ un Pakalpojumu sniedz līdz 2020.gada \_\_\_\_\_\_\_\_\_\_\_\_\_.
2. **NORĒĶINU KĀRTĪBA**
   1. Maksa par Pakalpojumu, ieskaitot nodokļus, nodevas un visus citus ar Līguma izpildi saistītos izdevumus, ir <*summa*> EUR (<*eiro*> eiro <*centi*> centu ), un PVN <*summa*> (<*eiro*> eiro <*centi*> centu ) EUR, kas kopā ir <*summa*> EUR (<*eiro*> eiro <*centi*> centu), turpmāk tekstā saukta Līguma summa.
   2. IZPILDĪTĀJS iesniedz PASŪTĪTĀJAM atbilstoši normatīvajiem aktiem sagatavota rēķinu par kārtējā mēnesī izpildīto Pakalpojumu apjomu līdz nākamā mēneša 5. (piektajam) datumam, pēc akta (akta forma pielikums Nr.4) par sniegto Pakalpojumu abpusējas parakstīšanas.
   3. Līdzēji vienojas, ka IZPILDĪTĀJS rēķinu sagatavo elektroniski un nosūta no e-pasta adreses:\_\_\_\_\_\_\_\_\_\_\_\_\_\_ PASŪTĪTĀJAM uz e-pasta adresi: [rekini@sigulda.lv](mailto:rekini@sigulda.lv) un ipasumi@sigulda.lv, Līdzēji atzīst un apstiprina, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1 pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”. IZPILDĪTĀJS, sagatavojot rēķinu, tajā iekļauj informāciju par Līguma datumu, numuru un parakstītā akta datumu. Līdz brīdim, kamēr IZPILDĪTĀJS nav iekļāvis rēķinā šajā punktā noteikto informāciju, uzskatāms, ka IZPILDĪTĀJS rēķinu nav iesniedzis. Līdzēji vienojas, ka rēķins tiek uzskatīts par nogādātu IZPILDĪTĀJAM un PASŪTĪTĀJS to ir saņēmis otrajā darba dienā no dienas, kad tas izsūtīts uz šajā punktā minēto PASĪTĪTĀJA e-pasta adresi.
   4. PASŪTĪTĀJS apņemas samaksāt IZPILDĪTĀJAM par faktiski un kvalitatīvi izpildītajiem Pakalpojumiem, saskaņā ar vienību cenām, kas norādīti finanšu piedāvājumā (pielikums Nr.2), samaksa par kalendārajā mēnesī sniegto Pakalpojumu tiek veikta 30 (trīsdesmit) kalendāro dienu laikā, pārskaitot samaksu bezskaidras naudas vienībās IZPILDĪTĀJA norādītajā bankas kontā.
   5. Līgumā noteiktais maksājums ir uzskatāms par izpildītu dienā, kad maksājums ir pārskaitīts IZPILDĪTĀJA bankas kontā. Strīdus gadījumā tiek noteikts, ka maksājums tiek uzskatīts par izpildītu dienā, kad PASŪTĪTĀJS ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
3. **IZPILDĪTĀJA TIESĪBAS UN PIENĀKUMI**
   1. IZPILDĪTĀJS Pakalpojumu veic atbilstoši LEK Energostandartiem, izmantojot materiālus, konstrukcijas, izstrādājumus, kas atbilst Latvijas Republikas standartiem, tehnisko noteikumu prasībām un atbilstības sertifikātiem.
   2. IZPILDĪTĀJS ir atbildīgs par darba, vides un uguns drošības organizāciju, darba vietas aprīkošanu un drošības noteikumiem saskaņā ar normatīvajiem aktiem un par prasījumiem no trešajām personām, kas radušies IZPILDĪTĀJA darbības rezultātā.
   3. IZPILDĪTĀJS ir atbildīgs par Pakalpojuma kvalitāti, izmantojamo tehnoloģiju, pielietojamo materiālu un citu parametru atbilstību Darba uzdevuma (pielikuma Nr.1) prasībām;
   4. IZPILDĪTĀJS garantē izpildītā Pakalpojuma kvalitāti un atbilstību noteiktajiem raksturojumiem un tā drošu ekspluatāciju atbilstoši Finanšu piedāvājumā (pielikums Nr.2) norādītajā termiņā no akta parakstīšanas dienas.
   5. IZPILDĪTĀJS apņemas Pakalpojuma sniegšanā iesaistīt tikai kompetentas, atbilstošu izglītību un kvalifikāciju ieguvušas personas. IZPILDĪTĀJS ir pilnībā atbildīgs pret PASŪTĪTĀJU par to personu, kas iesaistītas Pakalpojuma sniegšanā, izpildījumu.
   6. IZPILDĪTĀJS ir pilnā mērā materiāli atbildīgs par PASŪTĪTĀJAM nodarītajiem zaudējumiem, kas radušies sakarā ar to, ka IZPILDĪTĀJS nav savlaicīgi un pienācīgā kvalitātē sniedzis Pakalpojumu, kā arī pieļāvis trūkumus, defektus un pārkāpumus. IZPILDĪTĀJS saskaņā ar Līguma noteikumiem apņemas novērst pieļautos trūkumus un defektus, kā arī segt PASŪTĪTĀJAM nodarītos zaudējumus.
   7. IZPILDĪTĀJAM ir pienākums par jebkuriem apstākļiem, kas var tieši vai netieši aizkavēt, traucēt vai apturēt Līguma izpildi, nekavējoties (ne vēlāk kā 2 (divu) darba dienu laikā no apstākļu atklāšanas) rakstveidā par to brīdināt PASŪTĪTĀJU.
   8. IZPILDĪTĀJAM ir pienākums par jebkuriem esošiem un/vai nākotnē paredzamiem tehniska rakstura un cita veida trūkumiem, defektiem, kuri varētu atklāties IZPILDĪTĀJA sniegtajā Pakalpojumā kopumā, nekavējoties (ne vēlāk kā 2 (divu) darba dienu laikā no apstākļa atklāšanas) rakstveidā brīdināt PASŪTĪTĀJU.
   9. Gadījumā, ja IZPILDĪTĀJAM bija zināms par apstākļiem, kuri kavēja IZPILDĪTĀJA Pakalpojuma (vai tā daļu) savlaicīgu un kvalitatīvu izpildi, bet IZPILDĪTĀJS par to nav paziņojis PASŪTĪTĀJAM vai ir aizkavējies ar paziņojuma nosūtīšanu, IZPILDĪTĀJAM nav tiesības prasīt Pakalpojuma izpildes un pabeigšanas termiņa pagarināšanu par laiku, kad IZPILDĪTĀJS nav paziņojis PASŪTĪTĀJAM par tādu apstākļu esamību.
4. **PASŪTĪTĀJA TIESĪBAS UN PIENĀKUMI**
   1. Konstatējot Pakalpojuma apjoma (daudzuma) pieaugumu, Līdzējiem rakstiski vienojoties var tikt palielināta Līguma summa līdz 20% (divdesmit procenti), nemainot Līguma Finanšu piedāvājumā (pielikums Nr.2) noteikto vienības cenu;
   2. PASŪTĪTĀJS dod atļauju IZPILDĪTĀJAM pieslēgties PASŪTĪTĀJAM piederošiem elektrotīkliem tikai Pakalpojuma nodrošināšanas nolūkā.
   3. PASŪTĪTĀJS IZPILDĪTĀJAM rakstiski iesniedz apgaismojuma ieslēgšanas un izslēgšanas grafiku 7 (septiņu) darba dienu laikā no Līguma noslēgšanas. Ja Līguma izpildes iepriekš minētais grafiks mainās, PASŪTĪTĀJS par to rakstiski IZPILDĪTĀJU informē 7 (septiņas) darba dienas iepriekš.
   4. PASŪTĪTĀJAM ir tiesības nepieņemt un neapmaksāt izpildīto Pakalpojumu, ja to izpilde ir nekvalitatīva, Pakalpojuma apjomam vai neatbilst Līguma noteikumiem,
   5. PASŪTĪTĀJS ir tiesīgs:
      1. vienpusēji apturēt Pakalpojuma izpildi gadījumā, ja IZPILDĪTĀJS pārkāpj Līguma vai normatīvo aktu prasības;
      2. neveikt apmaksu par sniegtajiem Pakalpojumiem, ja ar defektu aktu, konstatēta Pakalpojuma neatbilstoša kvalitāte, līdz šo trūkumu novēršanai IZPILDĪTĀJA paša spēkiem un līdzekļiem aktā noteiktajā termiņā;
      3. pēc nepieciešamības, grozīt Līguma pielikumā pievienoto dokumentu formas un šo formu iesniegšanas kārtība;
      4. ņemot vērā PASŪTĪTĀJA finansiālās iespējas Līguma 2.1.punktā, noteikto Līguma summu objektīvu apstākļu dēļ mainīt 10% (desmit procenti) apmērā.

**5. PAKALPOJUMU NODOŠANAS - PIEŅEMŠANAS KĀRTĪBA**

* 1. Apstiprinājums sniegtajam Pakalpojumam ir Līdzēju parakstīts akts par izpildītiem Darbiem (akta forma pielikums Nr.4), ko parakstījuši Līdzēji un kopā ar to iesniegts apgaismojamā aprīkojuma utilizācijas akts, gadījumā, ja nav apjoma, tad IZPILDĪTĀJS kopā ar aktu iesniedz apliecinājumu par iepriekš minēto.
  2. Ja Pakalpojuma pieņemšanas procesā tiek konstatēti defekti un atkāpes no Darba uzdevuma (pielikums Nr.1), Tehniskā piedāvājuma (pielikums Nr.3), tad Pakalpojuma pieņemšana pārtraucama un par to sastādāms abpusējs akts (akta forma pielikums Nr.5). Aktā norādītajā termiņā IZPILDĪTĀJAM par saviem līdzekļiem jānovērš defekti.
  3. Ja IZPILDĪTĀJS izvairās no defektu novēršanas, PASŪTĪTĀJAM ir tiesības pašam tos novērst, piedzenot no IZPILDĪTĀJA visus ar to saistītus izdevumus.
  4. PASŪTĪTĀJS, veicot kvalitātes pārbaudes vai Pakalpojuma izpildes pārbaudes, ir tiesīgs tās fiksēt, nepiedaloties IZPILDĪTĀJAM. Šādā gadījumā neatbilstība Darba uzdevuma (pielikums Nr.1.) prasībām tiek konstatēta ar foto fiksāciju, sagatavojot defektu aktu, ko paraksta vismaz 3 (trīs) PASŪTĪTĀJA speciālisti.
  5. Pakalpojuma izpildes vai kvalitātes pārbaudes laikā par atklātajām neatbilstībām Darba uzdevumam (pielikums Nr.1.) vai Līguma noteikumiem PASŪTĪTĀJS paziņo IZPILDĪTĀJAM, nosūtot elektroniski uz e-pastu:\_\_\_\_\_\_\_\_\_\_\_\_\_\_\_\_\_\_\_, foto fiksāciju un/vai defektu aktu.
  6. IZPILDĪTĀJS konstatētos Darba defektus novērš par saviem līdzekļiem defektu aktā noteiktajā termiņā. PASŪTĪTĀJS Darbu pieņem tikai pēc visu defektu aktā noradīto defektu novēršanas.

1. **APDROŠINĀŠANA**
   1. IZPILDĪTĀJS uz Pakalpojuma izpildes laiku uz sava rēķina veic civiltiesiskās atbildības apdrošināšanu par IZPILDĪTĀJA darbības vai bezdarbības dēļ Pakalpojumu izpildes laikā nodarīto kaitējumu trešo personu un PASŪTĪTĀJA pārstāvju dzīvībai un veselībai, kā arī nodarītajiem zaudējumiem trešo personu un PASŪTĪTĀJA mantai. Civiltiesiskās apdrošināšanas līgums par šajā Līguma punktā noteikto apdrošināšanu ir slēdzams ar kopējo atbildības limitu ne mazāku kā Līguma 2.1.punktā noteiktā Līguma summa, ieskaitot pievienotās vērtības nodokli.
   2. IZPILDĪTĀJAM ir pienākums 10 (desmit) darba dienu laikā, skaitot no Līguma spēkā stāšanās dienas, iesniegt PASŪTĪTĀJAM Līguma 6.1. punktā noteiktās civiltiesiskās atbildības apdrošināšanas esamību apliecinošus dokumentus – apdrošinātāja apliecinātas civiltiesiskās atbildības apdrošināšanas polises kopijas vai to oriģinālus.
   3. Līgumā noteiktos Pakalpojumus IZPILDĪTĀJS nedrīkst uzsākt un veikt bez spēkā esošas Līguma 6.1.punktā noteiktās apdrošināšanas.
   4. Gadījumā, ja veicot Pakalpojumus, IZPILDĪTĀJS un/vai apakšuzņēmēji, bojā trešo personu un/vai PASŪTĪTĀJA mantu vai nodara kaitējumu trešo personu un/vai PASŪTĪTĀJA pārstāvju dzīvībai vai veselībai un tādējādi radīto zaudējumu apmērs pārsniedz IZPILDĪTĀJA civiltiesiskās apdrošināšanas robežas vai arī apdrošinātājs atsaka segt IZPILDĪTĀJA radītos zaudējumus, tad visus un jebkādus radītos tiešos zaudējumus, kurus nesedz apdrošināšana, sedz IZPILDĪTĀJS uz sava rēķina.
2. **LĪDZĒJU ATBILDĪBA**
   1. Par Pakalpojuma sniegšanas termiņa nokavējumu PASŪTĪTĀJAM ir tiesības pieprasīt IZPILDĪTĀJAM nokavējuma procentu 0,5% no Līguma summas par katru nokavēto Pakalpojuma sniegšanas kalendāro dienu, bet ne vairāk kā 10% no Līguma kopējās summas.
   2. Par Līguma summas samaksas termiņu nokavēšanu PASŪTĪTĀJS maksā IZPILDĪTĀJAM nokavējuma procentu 0,5% no Līguma summas par katru nokavēto kalendāro dienu, bet ne vairāk kā 10% no Līguma kopējās summas.
   3. PASŪTĪTĀJAM ir tiesības prasīt līgumsodu, ja IZPILDĪTĀJS neievēro Līgumā noteiktās prasības – par katru konstatēto un ar aktu fiksēto gadījumu – 100 euro (viens simts euro).
   4. Par Līguma 6.1.apakšpunktā norādīto saistību neizpildi Līgumā noteiktajā termiņā, IZPILDĪTĀJS maksā līgumsodu 100,00 EUR, un papildus maksā nokavējuma procentus 0,5% apmērā par katru nokavējuma dienu, bet kopumā ne vairāk kā 10% no kopējās Līguma summas.
   5. Ja kompetenta institūcija konstatē administratīvo pārkāpumu, kas saistīts ar Pakalpojuma savlaicīgu neizpildi vai nekvalitatīvu izpildi, un par to PASŪTĪTĀJAM ir uzlikts naudas sods, tad IZPILDĪTĀJS to atmaksā PASŪTĪTĀJAM pilnā apmērā..
   6. Līdzējs samaksā līgumsodu otram Līdzējam 15 (piecpadsmit) darba dienu laikā uz pretenzijas pamata. PASŪTĪTĀJAM ir tiesības ieskaita kārtībā samazināt IZPILDĪTĀJAM maksājamo summu tādā apmērā, kāda ir aprēķinātā līgumsodu summa.
   7. Līgumsoda samaksa neatbrīvo Līdzējus no Līguma turpmākās pildīšanas.
3. **LĪGUMA GROZĪŠANA**
   1. Līgumu var grozīt, Līdzējiem savstarpēji vienojoties. Līguma grozījumus noformē ar rakstveida vienošanos un pēc abu Līdzēju parakstīšanas kļūst par Līguma neatņemamām sastāvdaļām.
   2. Līdzējiem, lemjot par Līguma grozījumu veikšanu, jāievēro Publisko iepirkumu likumā noteiktās prasības.
4. **ATKĀPŠANĀS NO LĪGUMA**
   1. IZPILDĪTĀJAM ir tiesības vienpusēji izbeigt Līgumu, iepriekš par to rakstiski paziņojot PASŪTĪTĀJAM, ja PASŪTĪTĀJS kavē Līgumā noteikta maksājuma par izpildītu un pieņemtu darbu termiņu vairāk kā 60 (sešdesmit) kalendārās dienas.
   2. PASŪTĪTĀJAM ir tiesības vienpusēji izbeigt Līgumu, iepriekš par to rakstiski paziņojot IZPILDĪTĀJAM, gadījumos, ja:
      1. Pakalpojumi, saskaņā ar PASŪTĪTĀJA veikto pārbaužu rezultātiem, tiek pildīti neatbilstoši Līguma un tā pielikumu noteikumiem;
      2. jebkurā Līguma izpildes stadijā noskaidrojas, ka IZPILDĪTĀJS nav spējīgs izpildīt Līgumā noteiktās saistības kopumā vai kādā to daļā;
      3. ir sastādīts vismaz viens akts par nekvalitatīvi sniegtu Pakalpojumu;
      4. tiek pasludināts IZPILDĪTĀJA maksātnespējas process vai tiek uzsākts IZPILDĪTĀJA likvidācijas process.
   3. Rakstiski vienojoties, Līdzēji ir tiesīgi izbeigt Līgumu kāda cita iemesla dēļ.
   4. Ja Līgums tiek izbeigts pirms Līguma 1.3.apakšpunktā noteiktā termiņa, Līdzējiem neizpildot Līguma saistības pilnā apmērā, IZPILDĪTĀJAM 5 (piecu) dienu laikā jāiesniedz akts par izpildīto Pakalpojumu apjomu līdz Līguma izbeigšanas dienai.
5. **KONFIDENCIALITĀTE**
   1. IZPILDĪTĀJS apņemas ievērot konfidencialitāti, tajā skaitā:
      1. aizsargāt, neizplatīt un bez iepriekšējas PASŪTĪTĀJA rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par PASŪTĪTĀJA darbību, kas kļuvusi IZPILDĪTĀJAM pieejama Līguma izpildes gaitā;
      2. bez PASŪTĪTĀJA rakstveida piekrišanas nepubliskot vai jebkādā citā veidā trešajām personām, tajā skaitā, plašsaziņas līdzekļiem, nesniegt informāciju vai nepaust viedokli par Līguma izpildes gaitu. IZPILDĪTĀJS nodrošina, ka tā apakšuzņēmēji un darbinieki ievēro un izpilda minēto nosacījumu.
   2. PASŪTĪTĀJS apņemas ievērot konfidencialitāti un bez IZPILDĪTĀJA rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kurus pirms šā Līguma noslēgšanas IZPILDĪTĀJS ir noteicis kā komercnoslēpumu un attiecīgi par to pirms Līguma noslēgšanas ir informējis PASŪTĪTĀJU. Jebkurā gadījumā, PASŪTĪTĀJS nevar noteikt par komercnoslēpumu Līguma priekšmetu un tā izpildes rezultātu.
   3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
   4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes, kam šādas tiesības ir noteiktas Latvijas Republikas normatīvajos aktos.
   5. Līdzēji vienojas, ka konfidencialitātes noteikumu neievērošana ir Līguma pārkāpums, kas cietušajam Līdzējam dod tiesības prasīt no vainīgā Līdzēja konfidencialitātes noteikumu neievērošanas rezultātā radušos zaudējumu atlīdzināšanu.
   6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
6. **PERSONAS DATU AIZSARDZĪBA**
   1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Līdzējs, kurš sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem Līdzēju darbiniekiem.
   2. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
   3. Līdzējs, kurš nodod otram Līdzējam fizisko personu datus apstrādei, atbild par piekrišanas iegūšanu no attiecīgajiem datu subjektiem;
   4. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
   5. Ja saskaņā ar piemērojamiem normatīvajiem aktiem Līdzējam var rasties pienākums nodot tālāk trešajām personām no otra Līdzēja iegūtos fizisko personu datus, attiecīgais Līdzējs pirms šādu datu nodošanas informē par to otru Līdzēju, ja vien normatīvie akti to neaizliedz.
   6. Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
   7. Katrs no Līdzējiem ir tiesīga nekavējoties apturēt turpmāku personas datu nosūtīšanu, ja otrs Līdzējs nenodrošina datu apstrādes prasību ievērošanu (t.sk. no attiecīgā Līdzēja darbiniekiem vai Apakšuzņēmējiem), ko tai uzliek šis Līgums vai jebkādi piemērojamie normatīvie akti. Šajā gadījumā Līdzējs, kas konstatē pārkāpumu, ir tiesīga pieprasīt otra Līdzēja nodoto datu atdošanu atpakaļ un tam sekojošu datu dzēšanu no otra Līdzēja sistēmām.
   8. Pēc Līguma izbeigšanas vai darbības termiņa beigām, Līdzējs nodod atpakaļ no otra Līdzēja saņemtos personas datus un to kopijas un, ciktāl to pieļauj piemērojamie normatīvie akti, iznīcina visus šādus datus un iesniedz rakstveida apliecinājumu otram Līdzējam par šā apakšpunkta izpildi.
   9. Līdzēji apliecina, ka:
      1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
      2. ka tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
      3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
      4. bez otra Līdzēji rakstveida piekrišanas nepieļaus datu nodošanu tālākai apstrādei Apakšuzņēmējiem. Ja ir saņemta šajā apakšpunktā minētā piekrišana, nodrošinās, ka Apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegs ar Apakšuzņēmēju noslēgtā līguma apliecinātu kopiju;
      5. uzglabās ierakstus par visām veiktajām datu apstrādes darbībām, nodrošinās, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem;
      6. pēc otra Līdzēja pieprasījuma, ļaus attiecīgajam Līdzējam un uzraugošajām valsts iestādēm iekļūt telpās, kuras attiecīgais Līdzējs izmanto datu apstrādei, lai veiktu šajā Līgumā paredzēto apstrādes darbību pārbaudi.
7. **LĪGUMA IZPILDĒ ISAISTĪTĀ PERSONĀLA UN APAKŠUZŅĒMĒJU NOMAIŅA UN JAUNA PERSONĀLA UN APAKŠUZŅĒMĒJU PIESAISTE**
   1. IZPILDĪTĀJS nav tiesīgs bez saskaņošanas ar PASŪTĪTĀJU veikt IZPILDĪTĀJA piedāvājumā Konkursam norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. PASŪTĪTĀJS ir tiesīgs prasīt personāla un apakšuzņēmēja viedokli par nomaiņas iemesliem.
   2. IZPILDĪTĀJAM ir pienākums rakstiski saskaņot ar PASŪTĪTĀJU papildu personāla iesaistīšanu Līguma izpildē, pirms tiek veikta šāda personāla iesaistīšana.
   3. IZPILDĪTĀJA konkursā iesniegtajā piedāvājumā norādītā personāla nomaiņa pieļaujama tikai ar PASŪTĪTĀJA piekrišanu. PASŪTĪTĀJS nepiekrīt piedāvājumā norādītā personāla nomaiņai, ja piedāvātais personāls neatbilst Konkursa dokumentos personālam izvirzītajām prasībām.
   4. PASŪTĪTĀJS nepiekrīt IZPILDĪTĀJA konkursam norādītā apakšuzņēmēja nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Konkursā IZPILDĪTĀJS balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Konkursā izraudzītais pretendents atsaucies, apliecinot savu atbilstību Konkursā noteiktajām prasībām, vai tas atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
      3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
   5. PASŪTĪTĀJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
   6. Pārbaudot jaunā apakšuzņēmēja atbilstību, PASŪTĪTĀJS piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts PASŪTĪTĀJAM.
   7. PASŪTĪTĀJS pieņem lēmumu atļaut vai atteikt IZPILDĪTĀJA personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis no visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
   8. Darbu izpildes laikā PASŪTĪTĀJAM ir tiesības pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus, Līguma noteikumus. IZPILDĪTĀJA pienākums ir nodrošināt PASŪTĪTĀJA prasību izpildi par apakšuzņēmēja nomaiņu.
   9. Ja IZPILDĪTĀJS neievēro Līguma 12.sadaļā noteikto iesaistītā personāla un apakšuzņēmēju nomaiņas kārtību, PASŪTĪTĀJS var apturēt Pakalpojuma izpildi līdz IZPILDĪTĀJS ir novērsis konstatētos pārkāpumus un Pakalpojuma izpildes termiņš netiek pagarināts.
   10. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild IZPILDĪTĀJS.
8. **NEPĀRVARAMA VARA**
   1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
   2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
9. **STRĪDU IZSKATĪŠANAS KĀRTĪBA**
   1. Jebkuras nesaskaņas, domstarpības vai strīdi, kas izceļas no Līguma izpildes, tiks risināti savstarpēju sarunu ceļā, kas tiks attiecīgi protokolētas.
   2. Gadījumā, ja Līdzēji nespēj vienoties mierīgā ceļā par strīdu izšķiršanu, strīds risināms tiesā saskaņā ar Latvijas Republikas normatīvajiem aktiem.
   3. Līguma attiecības, kas nav atrunātas Līguma tekstā, tiek regulētas saskaņā ar Latvijas Republikas normatīvajiem aktiem.

**15. CITI NOTEIKUMI**

* 1. Līgums stājas spēkā no tā parakstīšanas brīža un ir spēkā līdz Līdzēju saistību pilnīgai izpildei. Līgumu var pagarināt līdz laikam, kad tiek noslēgts jauns iepirkuma līgums, lai nodrošinātu Pakalpojuma sniegšanas nepārtrauktību.
  2. PASŪTĪTĀJS par pilnvaroto pārstāvji šā Līguma izpildes laikā nozīmē:
     1. par Līguma izpildes uzraudzīšanu:

Siguldas novada pašvaldības Īpašumu un vides pārvaldības nodaļas nekustamā īpašuma speciālists Lauris Lācgalvis, tālrunis 26363496, e-pasts [lauris.lacgalvis@sigulda.lv](mailto:lauris.lacgalvis@sigulda.lv);

* + 1. par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta sastādīšanu un parakstīšanu: Siguldas novada pašvaldības Īpašumu un vides pārvaldības nodaļas nekustamā īpašuma speciālists Lauris Lācgalvis, tālrunis 26363496, e-pasts [lauris.lacgalvis@sigulda.lv](mailto:lauris.lacgalvis@sigulda.lv).
  1. IZPILDĪTĀJS par pilnvaroto pārstāvi Līguma izpildes laikā nozīmē <*atbildīgās personas vārds, uzvārds*>, tālrunis <tālruņa numurs>, fakss <*faksa numurs*>, e-pasts <*e-pasta adrese*>.IZPILDĪTĀJA pilnvarotais pārstāvis ir atbildīgs par Līgumā izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta sastādīšanu un parakstīšanu.
  2. Līgums sagatavots un parakstīts 2 (divos) eksemplāros, katrs eksemplārs uz \_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) lapām, ieskaitot pielikumus. Viens Līguma eksemplārs PASŪTĪTĀJAM, otrs IZPILDĪTĀJAM. Abiem Līguma eksemplāriem ir vienāds juridisks spēks.
  3. Pielikumā: 1….

**16. LĪDZĒJU REKVIZĪTI UN PARAKSTI**

|  |  |
| --- | --- |
| PASŪTĪTĀJS | IZPILDĪTĀJS |
| <*Pasūtītāja rekvizīti*> | <*Izpildītāja rekvizīti*> |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |